ད་ལྟ་སྤྱང་ཀི་ཡང་མི་ཞིག་ལྟར་བགད་བྱུང་།ཁོའི་རང་གི་མིག་མདུན་ན་སྣང་བའི་སྤྱི་ཚོགས་ཀྱི་རྣམ་པ་དེ་དག་མཐོང་བས་དགོད་ཁ་ཤོར།འོན་ཀྱང་ཡུལ་མི་ཚོ་ཟང་ཟིང་དུ་གྱུར།དགོད་བྲོ་བའི་སྐོར་གླེང་དུས་ང་ཚོས་ཞི་བདེ་ཉི་མ་ཁོ་རང་ཉིད་ཀྱི་བཞད་གར་ཁྲོད་ཀྱི་པར་རྒྱག་པའི་རྒན་པོ་དེ་དྲན་སྲིད།དེའི་ལུས་སྟེང་ནས་བོད་མིའི་རྣམ་པའམ་གནས་བབས་དང་།དེ་འབྲེལ་གྱི་རིག་གནས་ཤིག་གི་རྨ་ཁ་ཟབ་མོ་དག་མཐོང་ཐུབ།རིག་གནས་མི་འདྲ་བ་མང་པོའི་འགལ་བ་དང་ལྷན་དུ་བྱུང་བའི་ཆགས་འཇིག་སྣ་ཚོགས་ལས།བོད་མིའི་སེམས་ཁམས་བློ་བུར་དུ་ཚ་འཕྲུལ་ཆེན་པོ་ཞིག་བྱུང་བ་ལྟར་གློང་གློང་བོར་གྱུར་ལ་ཁ་ཕྱོགས་ངེས་མེད་ཀྱིས་འཚོ།མི་རྣམས་བློ་བུར་གྱིས་གས་ཆད་བྱུང་བའི་སྲོལ་རྒྱུན་གྱི་ཚུར་རོལ་ནས།ཐོལ་གྱིས་བྱུང་བའི་དེང་རབས་ཅན་གྱི་ཕ་རོལ་ལ་མཆོངས་ཤིང་།དེའི་བར་ན་དཔྱངས་པའི་མུན་ནག་ཁྲོད་ཀྱི་སྡོམ་ཐག་ལྟ་བུའི་ལས་ཀྱི་དྲ་བ་རལ་བོར་ཐོགས་ཏེ་གནས་འདུགསྙན་ངག་པས་སེམས་ཁྲལ་ཡང་དེ་ནས་མཚོན།